Obchodná verejná súťaž

**Súťažné podklady**

Názov zákazky

**„Košice - požiarna nádrž Čermeľ“**

Obsah súťažných podkladov

[1. Identifikácia obstarávateľa: 3](#_Toc162951131)

[2. Predmet zákazky: 3](#_Toc162951132)

[2.1. Názov predmetu zákazky: 3](#_Toc162951133)

[2.2. Stručný opis predmetu zákazky: 3](#_Toc162951134)

[3. Kritérium na vyhodnotenie: 4](#_Toc162951135)

[4. Rozdelenie predmetu zákazky na časti: 4](#_Toc162951136)

[5. Variantné riešenie: 4](#_Toc162951137)

[6. Predpokladaná hodnota zákazky: 4](#_Toc162951138)

[7. Platobné podmienky: 4](#_Toc162951139)

[8. Výsledok súťaže: 5](#_Toc162951140)

[9. Miesto a termín dodania predmetu zákazky: 5](#_Toc162951141)

[9.1. Miesto dodania: 5](#_Toc162951142)

[9.2. Termín dodania: 5](#_Toc162951143)

[10. Jazyk ponuky: 5](#_Toc162951144)

[11. Povodňový plán vypracovaný Zhotoviteľom stavby: 5](#_Toc162951145)

[12. Mena ponuky: 5](#_Toc162951146)

[13. Komunikácia s uchádzačmi: 6](#_Toc162951147)

[13.1. Komunikácia prostredníctvom softvéru JOSEPHINE: 6](#_Toc162951148)

[14. Použitie elektronickej aukcie: 6](#_Toc162951149)

[15. Obhliadka miesta uskutočnenia stavebných prác: 6](#_Toc162951150)

[16. Podmienky účasti: 6](#_Toc162951151)

[17. Všeobecné informácie k web. aplikácií JOSEPHINE: 6](#_Toc162951152)

[17.1. Komunikácia medzi obstarávateľom a záujemcami/uchádzačmi: 6](#_Toc162951153)

[17.2. Registrácia: 7](#_Toc162951154)

[17.3. Elektronické ponuky - podávanie ponúk: 7](#_Toc162951155)

[18. Ostatné podmienky súťaže: 8](#_Toc162951156)

Prílohy súťažných podkladov:

1. Príloha č.1 - Čestné vyhlásenie osobného postavenia
2. Príloha č.2 - Čestné vyhlásenie konflikt záujmov
3. Príloha č.3 - Zadanie/výkaz výmer
4. Príloha č.4 - Referencie
5. Príloha č.5 - Návrh zmluvy o dielo\_nádrž Čermeľ
6. Príloha č.6 - Projektová dokumentácia nádrž-Čermeľ

# Identifikácia obstarávateľa:

Názov obstarávateľa: Mestské lesy Košice a.s.

Adresa spoločnosti: Južná trieda č.11, 040 01 Košice

IČO: 31 672 981

Krajina: Slovenská republika

Internetová adresa spoločnosti: <https://www.meleskosice.sk/>

Kontaktná osoba: Ing. Maroš Vanyo

Telefón: +421 908 060 834

e-mail: mvanyo@meleskosice.sk

# Predmet zákazky:

## Názov predmetu zákazky:

* Predmetom zákazky sú stavebné práce s názvom „Košice - požiarna nádrž Čermeľ“

## Stručný opis predmetu zákazky:

**Základné údaje charakterizujúce stavbu a jej budúcu prevádzku**

Požiarna nádrž je situovaná na bezmennom pravostrannom prítoku v rkm 10,853 Črmeľského potoka v lokalite Košického lesa - lokalita Diana. Hradiacim objektom priestoru na akumuláciu požiarnej vody je dvojitá zrubová stena z drevených dubových hranolov vyplnená lomovým kameňom a tesnená tesniacou fóliou. Prepadová hrana zabezpečí bezpečné odvedenie Q100 ročnej vody do vývaru pod hradiacim telesom. Hradiaca konštrukcia, prepadová hrana, vývar a brehy vývaru sú opevnené hranolmi z dubového dreva. Na pravom brehu v dne pred hradiacou konštrukciou je navrhnuté potrubie, ktoré môže zabezpečiť vypustenie vodnej nádrže. Nad kótou prevádzkovej hladiny na konci zátopy sa navrhuje jednoduchá drevená prehrádzka za účelom zachytávania plávajúcich sedimentov.

**Navrhované urbanistické, architektonické a stavebnotechnické riešenie stavby, jej konštrukčných častí a použitie vhodných stavebných výrobkov vo väzbe na splnenie základných požiadaviek na stavbu**

Požiarna nádrž je situovaná na bezmennom pravostrannom prítoku v rkm 10,853 Črmeľského potoka v lokalite Košického lesa - lokalita Diana.

Stavba pozostáva z dvoch objektov a to:

* SO - 01 Zrubová hrádza
* SO - 02 Drevená prehrádzka

Hradiacim objektom priestoru na akumuláciu požiarnej vody je dvojitá zrubová stena z drevených dubových hranolov vyplnená lomovým kameňom a tesnená tesniacou fóliou. Každá z hradiacich stien je zakotvená do betónového prahu. Betónový prah na návodnej strane je široký š = 115 cm a je založený do nepremŕzajúcej hĺbky h = 80 cm a uložený do štrkopieskového lôžka hrúbky 15 cm. Betónový prah na návodnej strane široký š = 115 cm je rozšírený v dolnej časti, kde sa navrhuje dnová výpust ovládaná po svahu na pravom brehu. V ostatnej časti je šírka prahu š = 80 cm. Do prahu v celom profile je ukotvený drevený prah z dubového hranolu rozmerov 24/18 cm s kotvami v rozpätí 100 cm po celom svahu a v dne.

Prepadová hrana šírky 600 cm zabezpečí bezpečné odvedenie Q100 ročnej vody do vývaru pod hradiacim telesom. Hradiaca konštrukcia, prepadová hrana, vývar a brehy vývaru sú opevnené hranolmi z dubového dreva. Na pravom brehu v dne pred hradiacou konštrukciou je navrhnuté potrubie DN 200 mm, ktoré môže zabezpečiť vypustenie vodnej nádrže pomocou brehového šikmého stavidla. Nad kótou prevádzkovej hladiny na konci zátopy sa navrhuje jednoduchá drevená prehrádzka za účelom zachytávania plávajúcich sedimentov.

# Kritérium na vyhodnotenie:

* Jediným kritériom na vyhodnotenie je cena vyjadrená v € bez DPH.
* Cena je stanovená ako pevná a konečná a Zhotoviteľ sa zaväzuje realizovať dielo tak, aby dohodnutá cena nebola prekročená.
* K základnej cene bez DPH bude pripočítaná príslušná sadzba DPH, platná v čase plnenia zmluvy.

# Rozdelenie predmetu zákazky na časti:

* Predmet zákazky nie je delený na časti.
* Uchádzač musí predložiť ponuku na celý predmet zákazky.

# Variantné riešenie:

* V súťaži nie je možné predložiť variantné riešenie.
* Ak súčasťou návrhu bude aj variantné riešenie, nebude takéto variantné riešenie zaradené do vyhodnotenia.

# Predpokladaná hodnota zákazky:

* Predpokladaná hodnota zákazky je stanovená na 72 508,90 Eur bez DPH.

# Platobné podmienky:

* Objednávateľ neposkytuje Zhotoviteľovi zálohu na realizované práce.
* Zmluvné strany sa dohodli, že cena diela bude uhradená po riadnom zhotovení a odovzdaní diela na základe daňového dokladu - faktúry.
* Lehota splatnosti faktúry je 30 dní od dátumu jej vystavenia.
* Faktúra bude obsahovať všetky náležitosti v súlade s platnou legislatívou Slovenskej republiky.

# Výsledok súťaže:

* Výsledkom súťaže je Zmluva o dielo.

# Miesto a termín dodania predmetu zákazky:

## Miesto dodania:

* Bezmenný pravostranný prítok v rkm 10,853 Čermeľského potoka, nachádzajúceho sa v obci Košice - Sever, k.ú. Čermeľ, v lokalite Košického lesa, na parcelách
KN-C č. 2366 a KN-E č. 1-12309 v súlade so situáciou geodetického zamerania, ktorá je súčasťou projektovej dokumentácie.

## Termín dodania:

* Najneskôr do 5 mesiacov od termínu prevzatia staveniska Zhotoviteľom.

# Jazyk ponuky:

* Uchádzač má povinnosť predkladať ponuku v slovenskom alebo českom jazyku.
* V prípade predloženia ponuky v inom ako v slovenskom alebo českom jazyku, je uchádzač povinný predložiť aj úradný preklad ponuky do slovenského jazyka, opatrený úradnou pečiatkou prekladateľa a v rámci obstarávania bude posúdená verzia ponuky v slovenskom jazyku.

# Povodňový plán vypracovaný Zhotoviteľom stavby:

* Zhotoviteľ stavby (úspešný uchádzač výberového konania) je povinný vypracovať „Povodňový plán“ v súlade s § 10, ods. (2), bod e) - Zákona č. 7/2010 Z. z. o ochrane pred povodňami, s obsahom a schválením podľa Vyhlášky MŽP SR č. 261/2010 Z. z., ktorou sa ustanovujú podrobnosti o obsahu povodňových plánov a postup ich schvaľovania.

# Mena ponuky:

* Uchádzač je povinný uviesť finančné vyjadrenie ponuky len v mene euro a bez dane z pridanej hodnoty.

# Komunikácia s uchádzačmi:

## Komunikácia prostredníctvom softvéru JOSEPHINE:

* Počas procesu výberového konania bude možná komunikácia prostredníctvom komunikačného rozhrania systému JOSEPHINE. (viac v bode 17. tejto výzvy)

# Použitie elektronickej aukcie:

* Elektronická aukcia sa na konečné vyhodnotenie ponúk nepoužije.

# Obhliadka miesta uskutočnenia stavebných prác:

* Obhliadka miesta uskutočnenia stavebných prác je možná a odporúča sa.

# Podmienky účasti:

* Vyplnená a podpísaná príloha čestného vyhlásenia osobného postavenia. (Príloha č.1)
* Vyplnená a podpísaná príloha čestného vyhlásenia ohľadom konfliktu záujmov. (Príloha č.2)
* Nacenený Výkaz výmer/Zadanie potvrdené osobou oprávnenou jednať za uchádzača (Príloha č.3)
* Predloženie referencií od jedného alebo niekoľkých užívateľov stavieb, ktorým uchádzač uskutočnil stavebné práce obdobného charakteru ako je predmet zákazky, a to v období 5 rokov predchádzajúcich dňu odoslania ponuky. Bude akceptovaná aj jedna referencia, ak preukáže realizáciu stavebných prác potenciálneho dodávateľa v hodnote aspoň 95% PHZ (cca. 68 883,46 € bez DPH) alebo najmenej dve referencie, ak každá z nich preukáže realizáciu stavebných prác potenciálneho dodávateľa v hodnote aspoň 70% PHZ (cca. 50 756,23 € bez DPH). (Príloha č.4)
* Zmluva o dielo (Príloha č.5) doplnená o identifikačné údaje uchádzača a podpísaná osobou oprávnenou jednať za uchádzača. [potvrdenie súhlasu s návrhom zmluvy o dielo]

# Všeobecné informácie k web. aplikácií JOSEPHINE:

## Komunikácia medzi obstarávateľom a záujemcami/uchádzačmi:

* Poskytovanie vysvetlení, odovzdávanie podkladov a komunikácia („ďalej len komunikácia“) medzi obstarávateľom/záujemcami a uchádzačmi sa bude uskutočňovať v štátnom (slovenskom) jazyku a spôsobom, ktorý zabezpečí úplnosť a obsah týchto údajov uvedených v ponuke, podmienkach účasti a zaručí ochranu dôveryhodných a osobných údajov uvedených v týchto dokumentoch.
* Obstarávateľ bude pri komunikácií s uchádzačmi resp. záujemcami postupovať prostredníctvom komunikačného rozhrania systému JOSEPHINE. Tento spôsob komunikácie sa týka akejkoľvek komunikácie a podaní medzi obstarávateľom a záujemcami, resp. uchádzačmi.
* JOSEPHINE je na účely tohto obstarávania softvér na elektronizáciu zadávania zákaziek. JOSEPHINE je webová aplikácia na doméne <https://josephine.proebiz.com>.
* Na bezproblémové používanie systému JOSEPHINE je nutné používať jeden z podporovaných internetových prehliadačov:
	+ Mozila Firefox verzia 13.0 a vyššia
	+ Google Chrome
	+ Microsoft Edge
* Pravidlá pre doručovanie - zásielka sa považuje za doručenú záujemcovi/ uchádzačovi ak jej adresát bude mať objektívnu možnosť oboznámiť sa s jej obsahom, tzn. akonáhle sa dostane zásielka do sféry jeho dispozície. Za okamih doručenia sa v systéme JOSEPHINE považuje okamih jej odoslania v systéme JOSEPHINE a to v súlade s funkcionalitou systému.
* Ak je odosielateľom zásielky obstarávateľ, tak záujemcovi resp. uchádzačovi bude na ním určený kontaktný e-mail/ e-maily bezodkladne odoslaná informácia o tom, že k predmetnej zákazke existuje nová zásielka/ správa. Záujemca resp. uchádzač sa prihlási do systému a v komunikačnom rozhraní zákazky bude mať zobrazený obsah komunikácie - zásielky, správy. Záujemca resp. uchádzač si môže v komunikačnom rozhraní zobraziť celú históriu o svojej komunikácií s obstarávateľom.
* Ak je odosielateľom zásielky záujemca resp. uchádzač, tak po prihlásení do systému a k predmetnému obstarávaniu môže prostredníctvom komunikačného rozhrania odosielať správy a potrebné prílohy obstarávateľovi. Takáto zásielka sa považuje za doručenú obstarávateľovi okamihom jej odoslania v systéme JOSEPHINE v súlade s funkčnosťou systému.
* Obstarávateľ odporúča záujemcom, ktorí chcú byť informovaní o prípadných aktualizáciách týkajúcich sa zákazky prostredníctvom notifikačných e-mailov, aby v danej zákazke zaklikli tlačidlo „ZAUJÍMA MA TO“ (v pravej hornej časti obrazovky). Notifikačné e-maily sú taktiež doručované záujemcom, ktorí sú evidovaní na elektronickom liste záujemcov pri danej zákazke.
* Obstarávateľ umožňuje neobmedzený a priamy prístup elektronickými prostriedkami k súťažným podkladom a k prípadným všetkým doplňujúcim podkladom. Obstarávateľ tieto všetky podklady/ dokumenty bude uverejňovať ako elektronické dokumenty v príslušnej časti zákazky v systéme JOSEPHINE aj na webovom sídle obstarávateľa.

## Registrácia:

* Uchádzač má možnosť sa registrovať do systému JOSEPHINE pomocou hesla alebo aj pomocou občianskeho preukazu s elektronickým čipom a bezpečnostným osobnostným kódom (eID).

## Elektronické ponuky - podávanie ponúk:

* Uchádzač predkladá ponuku v elektronickej podobe v lehote na predkladanie ponúk. Ponuka je vyhotovená elektronicky a vložená do systému JOSEPHINE umiestnenom na webovej adrese <http://josephine.proebiz.com/>.
* Elektronická ponuka sa vloží vyplnením ponukového formulára a vložením požadovaných dokladov a dokumentov v systéme JOSEPHINE umiestnenom na webovej adrese <https://josephine.proebiz.com/>.
* V predloženej ponuke prostredníctvom systému JOSEPHINE musia byť pripojené požadované naskenované doklady (odporúčaný formát je „PDF“) tak, ako je uvedené v týchto súťažných podkladoch a vyplnenie položkového elektronického formulára, ktorý zodpovedá návrhu na plnenie kritérií uvedenom v súťažných podkladoch.
* Ak ponuka obsahuje dôverné informácie, uchádzač ich v ponuke viditeľne označí. Uchádzačom navrhovaná cena za dodanie požadovaného predmetu zákazky, uvedená v ponuke uchádzača, bude vyjadrená v EUR (Eurách) s presnosťou na 2 desatinné miesta a vložená do systému JOSEPHINE v tejto štruktúre: cena bez DPH, sadzba DPH, cena s alebo bez DPH (pri vkladaní do systému JOSEPHINE označená ako „Jednotková cena (kritérium hodnotenia)“).
* Po úspešnom nahraní ponuky do systému JOSEPHINE je uchádzačovi odoslaný notifikačný informatívny e-mail (a to na emailovú adresu užívateľa uchádzača, ktorý ponuku nahral).
* Ponuka uchádzača predložená po uplynutí lehoty na predkladanie ponúk sa elektronicky neotvorí.
* Uchádzač môže predloženú ponuku vziať späť do uplynutia lehoty na predkladanie ponúk. Uchádzač pri odvolaní ponuky postupuje obdobne ako pri vložení prvotnej ponuky (kliknutím na tlačidlo „Stiahnuť ponuku“ a predložením novej ponuky).
* Uchádzači sú svojou ponukou viazaní do uplynutia lehoty oznámenej obstarávateľom, resp. predĺženej lehoty viazanosti ponúk podľa rozhodnutia obstarávateľa. Prípadné predĺženie lehoty bude uchádzačom dostatočne vopred oznámené formou elektronickej komunikácie v systéme JOSEPHINE.

# Ostatné podmienky súťaže:

* Vyhlasovateľ si vyhradzuje právo zmeny podmienok súťaže, odmietnutie všetkých predložených ponúk, súťaž zrušiť alebo vyhlásiť ďalšie kolo. Vyhlasovateľ je povinný všetkým účastníkom prípadné zmeny okamžite oznámiť.
* Ponuky môžu byť konfrontované s porovnávacou cenou vychádzajúcou z vnútornej kalkulácie vyhlasovateľa. Táto porovnávacia hodnota je stanovená pred zahájením súťaže a je v jej priebehu nemenná.